επι σεκουνδου αρχοντος και ιερεως δρουσου υπατου μηνος βοηδρομιωνος πεμπτη απιοντος αρειος παγος εν ελευσεινι λογους εποιησατο τειμ[ο]σθενης καλλιστομαχου αναφλυστιος εδοξε μετηλλαχοτος εν επιδαυρωι νεανιου διασημοτατου ευγενεια κεχρημενου επι απασης της ελλαδος απο τε των παρ ημιν επιφανεστατων ανδρων και απο των ενδοξοτατων εν τηι ελλαδι πολεων και ηρπασμενου υπο του δαιμονος απο μ[ε]γιστων ελπιδων εν τηι πρωτηι του βιου ηλικιαι ελεσθαι μεν αιρεσιν την πορευθ[η]σομενην και παραμυθησομενην τους τε γονεις αυτου και τον παππον αναθεινα[ι] δε και ανδριαντας αυτου εν τηι ακροπολει και εν τηι εν ελευσεινι αυληι παρα τοις προγονοις και εν επιδαυρωι τηι ιεραι εν τωι τεμενει του ασκληπιου την επιγραφην εχοντας η εξ αρειου παγου βουλη και η βουλη των εξακοσιων και ο δημος τιτον στατειλιον στατειλιου υιον τειμοκρατους λαμπριαν ηρωα. τον δε κηρυκα λυσιαδην γρα[ψ]αι τηι επιδαυριων πολει και διαπεμψασθαι τον υπομνηματισμον σημηναμενον τηι δημο[σι]αι σφραγειδι. κατεσταθη αιρεσις τειμοσθενης καλλιστομαχου αναφλυστιος καλλιστομαχος καλλιστομαχου αναφλυστιος.
Epidauria — Epidauros — ca. 40-42 AD
 ca. 40-42 AD